TKN โชว์ฟอร์มเทพ! ปิดตลาดวันนี้อยู่ที่ 5.75 บ. เหนือ IPO เกือบ 44%
TKN โชว์ฟอร์มเทพ! ปิดตลาดวันนี้อยู่ที่ 5.75 บ. เหนือ IPO เกือบ 44% โดยราคาหุ้น TKN ปิดเทรดที่ 5.75 บาท เพิ่มขึ้น 1.75 บาท หรือ 43.75% สูงสุดที่ 5.75 บาท ต่ำสุดที่ 4.92 บาท จากราคาขาย IPO ที่ 4 บาท มูลค่าซื้อขายที่ 3.83 พันล้านบาท
3 ธ.ค. 2558

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ปิดเทรดวันแรกราคาอยู่ที่ 5.75 บาท เพิ่มขึ้น 1.75 บาท หรือ 43.75% สูงสุดที่ 5.75 บาท ต่ำสุดที่ 4.92 บาท จากราคาขาย IPO ที่ 4 บาท มูลค่าซื้อขายที่ 3.83พันล้านบาท ขณะที่ดัชนีตลาดหุ้นไทยโดยรวมบวก 0.09%
อนึ่ง TKN เป็นผู้ประกอบธุรกิจผลิตและจำหน่ายสาหร่ายแปรรูปภายใต้ตราสินค้า “เถ้าแก่น้อย” รวมถึงขนมขบเคี้ยวประเภทอื่นๆ เช่น ข้าวโพดอบกรอบ เป็นต้น โดยลักษณะของผลิตภัณฑ์และบริการแบ่งเป็น 5 ประเภทได้แก่ 1) สาหร่ายทอดกรอบ 2) สาหร่ายย่าง 3) สาหร่ายเทมปุระ 4) สาหร่ายอบ 5) ผลิตภัณฑ์อื่น ประกอบด้วย ธุรกิจข้าวโพดอบกรอบ ธุรกิจร้านจำหน่ายขนมขบเคี้ยวและของฝาก และธุรกิจขนมปังอบกรอบและข้าวโพดอบกรอบ